Dextert néz Hosszú Katinka a futamok között
Az aranyos hétfő után kedd délelőtt az előfutamokkal folytatódott a barcelonai úszó-vb. Hosszú Katinka, Biczó Bence és Kis Gergő volt érdekelt.
Hosszú Katinka arannyal a zsebében készülhetett a 200 méteres gyorsúszásra. A futam után azt mondta, az országos csúcs volt a célja délelőtt, de végül „csak” egyéni csúcs lett a vége, 1:56.73 (50-nél még világcsúcs részidőn belül volt).
Összesítésben ez az idő a francia Camille Muffat mögött a második helyre volt elegendő, ő két tizeddel volt jobb.

„Nagyon sokat nem tudtam aludni tegnap, az eredményhirdetés után jött a sajtótájékoztató, aztán mentem a doppingvizsgálatra, fél 11-re értem haza. Shane-nel átbeszéltük a dolgokat. Most az volt a célom, hogy megússzam az országos csúcsot, nem sikerült. Azért szeretném majd Camille-t elkapni a folytatásban” – mondta Hosszú.

A Sport24 arra volt kíváncsi, mivel tölti napközben az idejét Katinka.

„Most elmegyek levezetni, aztán kapok egy jó kis masszázst, majd ebédelek. Általában egyébként sorozatokat nézünk Shane-nel. Ő letölti az egészet, és egyhuzamban elkezdjük nézni. Most a Suits és a Dexter a kedvenc, meg a Weed Wars. Nagyon nagy az összhang közöttünk, nem is tudok mást magam mellé képzelni, és nagyon jó, hogy olyan barátom van, aki ért az úszáshoz” – mondta Katinka párjáról-edzőjéről, Shane Tusupról.

Csak kiegészítésként jegyezzük meg, a Weed Wars egy dokumentum-reality-sorozat marihuána-terjesztőkről, a Dexter egy tömeggyilkosról szól, a Suits pedig egy ügyvédi iroda mindennapjait mutatja be. Amerikai sorozatok, itthon a legtöbbet a Dextert láthattuk, egyetértünk: remek választás!

S, ha Katinka így folytatja, ő is mindenkit „kivégez” a világbajnokságon.

Biczó Bence 200 pillangón úszott, ideje 1:56.70 lett. A futam után az újságírók kérdésére elmondta, ahhoz, hogy döntőbe jusson, este 1:56 alá kell menni valamilyen úton-módon.

A legjobb időt az amerikai Tyler Clary úszta, mögötte a Hódmezővásárhelyen edzőtáborozó dél-afrikai Chad Le Clos lett a második, a szintén amerikai Tom Luchsinger a harmadik.

Kis Gergőnek nem sikerült döntőbe jutni 800 méter gyorson, ideje csak a 22. helyre volt elegendő. 8:00.92-t ment, a legjobb időt úszó Connor Jaeger 7:49.28-at, 11 másodperc volt tehát a különbség. A nyolcas döntőbe kerülésért az ausztrál Jordan Harrison 7:52.55-ös idejét kellett volna megverni, ő került be nyolcadikként.

Kövess minket a Facebookon is!

Ahol a futball esze és szíve találkozik!

Válogatott írások a legjobbaktól.

Minden hónapban legalább 24 kiemelkedő színvonalú tartalom havi 990 forintért. Próbáld ki 490 forintért az első hónapban!

Ahogyan szerzőgárdánk összetétele ígéri, a legkülönfélébb műfajokban, témákban jelennek majd meg szövegek: lesznek elemzések, interjúk, kisprózák, riportok, lesznek hazai és nemzetközi témák, adat- és véleményalapú cikkek egyaránt.

Tartsatok velünk minél többen, hogy együtt alakíthassuk, építhessük az új magyar futballújságot, amely leginkább az írások nívójával és egyediségével akar kitűnni! Fizessetek elő, olvassatok, kövessetek minket, vitatkozzatok velünk, adjatok ötleteket! Várjuk ebbe a közösségbe mindazokat, akiknek a futball csak egy játék, s mindazokat, akiknek a futball több mint egy játék.

KIPRÓBÁLOM!
Sport